cyanic-selkie/wikianc huggingface dataset:
Όγκαστ Έιμς
Θάνατος
Στις 5 Δεκεμβρίου 2017, η Όγκαστ Έιμς βρέθηκε νεκρή στο υπνοδωμάτιο του σπιτιού της στο Camarillo της Καλιφόρνιας, σε ηλικία 23 ετών. Ο θάνατός της προκλήθηκε από κρέμασμα σύμφωνα με τις έρευνες του ιατρικού εξεταστή, πρόκειται για αυτοκτονία. Εκτός από τους ισχυρισμούς ότι ο ηλεκτρονικός αποκλεισμός προκάλεσε το θάνατό της, οι στενοί της φίλοι μίλησαν και για κατάθλιψη από όπου έπασχε η Όγκαστ Έιμς και υποστηρίζουν ότι συνέβαλε στην αυτοκτονία της.
Παραπομπές
Κατηγορία:Αυτόχειρες Κατηγορία:Καναδές ηθοποιοί πορνογραφικών ταινιών
Μητροφάνης Α΄ Βυζαντίου
Ο Μητροφάνης Α΄ († 326/7) ήταν επίσκοπος Βυζαντίου από το 306 έως το 314, δηλαδή την εποχή που ο Κωνσταντίνος Α΄ αποφάσισε να μεταφέρει εκεί την πρωτεύουσα της αυτοκρατορίας.
Καταγόταν από αριστοκρατική γενιά. Ήταν γιος του Δομετίου και αδελφός του Πρόβου, επίσης επισκόπων Βυζαντίου, και διαδέχτηκε τον δεύτερο. Ο πατέρας του ήταν αδελφός του Αυτοκράτορα Πρόβου, αν και ο ίδιος ο Μητροφάνης αναφέρεται και ως πιθανός γιος του Πρόβου.
Λέγεται ότι ο Μέγας Κωνσταντίνος που τον γνώρισε, τον θαύμαζε και τον εξυμνούσε και θεωρείται ότι ήταν ένας από τους παράγοντες που συνετέλεσαν στην επιλογή του Βυζαντίου ως νέας πρωτεύουσας.
Το 314 παραιτήθηκε από τον θρόνο και αναφέρεται ότι έζησε 117 έτη και πέθανε το 326 ή 327. Ο ιστορικός Ευσέβιος αναφέρει ότι ήταν επίσκοπος κατά την Α΄ Οικουμενική Σύνοδο του 325, αν και η επικρατέστερη εκδοχή ήταν ότι, αν και ζούσε, δεν παρέστη λόγω γήρατος και ασθένειας, αλλά ο διάδοχός του Αλέξανδρος. Η μνήμη του τιμάται από την Ορθόδοξη και την Καθολική Εκκλησία στις 4 Ιουνίου. Μετά τον θάνατό του κτίστηκε στο Επτάσκαλο ναός αφιερωμένος σε αυτόν, στον οποίο φυλάσσονταν και τα λείψανά του.
Πηγές
Μητροφάνης Α Μητροφάνης Κατηγορία:Βυζαντινοί του 4ου αιώνα Κατηγορία:Επίσκοποι του 4ου αιώνα
Επώνυμος άρχοντας
Ο κατάλογος των αρχόντων της Αθήνας έχει απασχολήσει αρκετούς συγγραφείς από την αρχαιότητα μέχρι και σήμερα. Για το σχηματισμό του έχουν χρησιμοποιηθεί σημαντικός αριθμός πηγών, παλαιότερη απο τις οποίες είναι το Πάριο χρονικό, το οποίο χρονολογείται στο 264 π.Χ., ο Διονύσιος ο Αλικαρνασσεύς μετά το 30 π.Χ., αλλά και πληθώρα άλλων πηγών. Στις μέχρι τώρα βιβλιογραφικές πηγές, θεωρούνται σημαντικές ο πίνακας του Γκίντσελ (Ginzel) (1911) και αυτός του Καντού (Cadoux), πίνακες που περιέχουν αναλυτική τεκμηρίωση και στους οποίους βασίζονται μετέπειτα εκδόσεις, στις οποίες έχουν συχνά περιληφθεί διορθώσεις από νέα δεδομένα που έχουν γίνει διαθέσιμα στους ερευνητές.
Επώνυμοι άρχοντες
Ανά τους αιώνες διετέλεσαν οι εξής επώνυμοι άρχοντες (ο κατάλογος δεν είναι πλήρης):
το Πάριο Χρονικό
Οι αριθμοί των ετών ακολουθούν το αττικό σύστημα αρίθμησης: <references group="Pario" />
Δείτε επίσης
Κατηγορία:Αθηναϊκά πολιτειακά αξιώματα
Ράμφος κεφαλόποδου
μικρογραφία|Το ράμφος του [[Γιγάντιο καλαμάρι|γιγαντιαίου καλαμαρι ού,περιβάλλεται από τη στοματική μάζα και άκρα]] Όλα τα σωζόμενα κεφαλόποδα έχουν ένα διμερές ράμφος, ή ρύγχος, που βρίσκεται στη στοματική μάζα και περιβάλλεται από τις μυώδεις αποφύσεις της κεφαλής. Η ραχιαία (άνω) κάτω γνάθος ταιριάζει με την κοιλιακή (κάτω) κάτω γνάθος και μαζί λειτουργούν όπως ένα ψαλίδι. Το ράμφος μπορεί επίσης να αποκαλείται ως δαγκάνες ή σαγόνια.
Απολιθώματα από ράμφη υπάρχουν για έναν μεγάλο αριθμό κεφαλόποδων, υφιστάμενων και εξαφανισμένων, με συμπεριλαμβανόμενα καλαμάρια, χταπόδια, μπελεμνίτες, και βαμπυρόμορφα. Τα άπτυχα – ζεύγη δισκοειδών δομών που βρίσκονται στους αμμωνίτες – μπορεί επίσης να έχουν δομές σιαγώνων.
Μετρήσεις
Οι συντομογραφίες LRL και URL χρησιμοποιούνται ευρέως στην τευθολογία για αναφορά στο κατώτατο ρυγχοειδές μήκος και το ανώτερο ρυγχοειδές μήκος, αντίστοιχα. Είναι οι τυπικές μετρήσεις μεγέθους για το ράμφος των Δεκαποδίμορφων, ενώ το μήκος κουκούλας προτιμάται για τα Οκτωποδίμορφα. Μπορούν να χρησιμοποιηθούν για την εκτίμηση του μήκους του μανδύα και του συνολικού σωματικού βάρους του αρχικού ζώου, καθώς και της βιομάζας τροφής.
Βιβλιογραφία
Κατηγορία:Κεφαλόποδα
Κύπελλο Ελλάδος καλαθοσφαίρισης γυναικών 2001-2002
To Κύπελλο Ελλάδος καλαθοσφαίρισης γυναικών 2001-02 ξεκίνησε στις 30 Σεπτεμβρίου 2001 με τους αγώνες της πρώτης φάσης και τελείωσε στις 17 Μαρτίου 2002 με τον τελικό μεταξύ του Μέγ. Αλέξανδρου Θεσσαλονίκης και του Α.Ν.Ο. Γλυφάδας. Το κύπελλο κατέκτησε ο Α.Ν.Ο. Γλυφάδας για πρώτη φορά στην ιστορία της διοργάνωσης.
Τελική φάση
Η τελική φάση (Final Four) διεξήχθη στο Πανόραμα Θεσσαλονίκης, στις 16 και 17 Μαρτίου 2002.
Θεανώ Φωτίου
Η Θεανώ Φωτίου (Αθήνα, 10 Mαΐου 1946) είναι Ελληνίδα βουλευτής του ΣΥΡΙΖΑ, πρώην αναπληρώτρια υπουργός και καθηγήτρια Αρχιτεκτονικής Σύνθεσης.
Κύπελλο Ελλάδος καλαθοσφαίρισης γυναικών 2001-2002
Πηγές
Γυναικων 2001 2002 Κατηγορία:Καλαθοσφαίριση το 2001 Κατηγορία:Καλαθοσφαίριση το 2002
Θεανώ Φωτίου
Βιογραφία
Γεννήθηκε στην Αθήνα. Ο πατέρας της ήταν από τη Μικρά Ασία και η μητέρα της από την Κεφαλονιά. Τελείωσε το ΣΤ’ Γυμνάσιο Θηλέων, τη Σχολή Αρχιτεκτόνων στο ΕΜΠ και DEA στην αστική γεωγραφία στο Παρίσι. Διορίστηκε βοηθός στο ΕΜΠ (1972) με εισήγηση του καθηγητή Θουκυδίδη Βαλεντή. Δίδαξε Αρχιτεκτονική Σύνθεση και αστικό σχεδιασμό στη Σχολή αρχιτεκτόνων ΕΜΠ και σε άλλες Σχολές της Ευρώπης: (Royal College of Art London(RCA), College of London (UCL), Bartlett School of Architecture and Planning, the Architectural Association School of Architecture στο Λονδίνο και Escola Tècnica Superior d'Arquitectura de Barcelona στη Βαρκελώνη.
Είναι εκλεγμένο μέλος του ΤΕΕ επί σειρά ετών, συντονίστρια προγραμμάτων Erasmus και Socrates και συνιδρύτρια του Ευρωπαϊκού Δικτύου για την Τρίτη Ηλικία. Κατέχει μεγάλο αριθμό αρχιτεκτονικών βραβείων και διακρίσεων σε πανελλήνιους και διεθνείς διαγωνισμούς. Επίσης, είναι ερευνήτρια σε τέσσερις τομείς: Αστικός σχεδιασμός, Κατοικία και αστική πολυκατοικία, Σχεδιασμός ιστορικών κελυφών, Διδακτική μεθοδολογία.
Πολιτική σταδιοδρομία
Εκλέχθηκε βουλευτής Επικρατείας με τον ΣΥΡΙΖΑ, εκλεγόμενη στις 6 Μαΐου 2012 και στις 17 Ιουνίου 2012. Στη Βουλή, εισηγήθηκε ζητήματα Παιδείας και Έρευνας και συμμετείχε στην επιτροπή προγράμματος του ΣΥΡΙΖΑ.
Τζέιμς Φόρεσταλ
Ο Τζέιμς Φόρεσταλ (James Vincent Forrestal, 15 Φεβρουαρίου 1892 - 22 Μαΐου 1949) ήταν σημαντικός Αμερικανός πολιτικός και επιχειρηματίας.
Σε αναγνώριση του τεράστιου έργου του, το Αμερικανικό Ναυτικό τον τίμησε δίνοντας το όνομά του στο πρώτο μεταπολεμικά ναυπηγηθέν αεροπλανοφόρο, που απετέλεσε ομώνυμη κλάση αεροπλανοφόρων.
Κατηγορία:Πολιτικοί των ΗΠΑ Κατηγορία:Αμερικανοί του Β΄ Παγκοσμίου Πολέμου Κατηγορία:Αυτόχειρες
Άγγλοι (έθνος)
Οι Άγγλοι (English people) είναι εθνοτική ομάδα που κατοικεί στη Μεγάλη Βρετανία και μιλα την αγγλική γλώσσα. Προέρχονται από γερμανικό φύλο που έφτασε στη Βρετανία τον 5ο αιώνα μ.Χ.. και αναμείχθηκε με τους εγχώριους πληθυσμούς (Κέλτες κ.α.).
Η Αγγλία είναι το μεγαλύτερο και το πιο πολυπληθές από τα 5 κρατίδια που συγκροτούν το Ηνωμένο Βασίλειο, με την πλειονότητα των εκεί κατοίκων να είναι Βρετανοί πολίτες.
Οι Άγγλοι προέρχονται από δύο κύριες ιστορικές πληθυσμιακές ομάδες - τους προηγούμενους Κέλτες Βρετανούς (ή Brythons) και τις γερμανικές φυλές που εγκαταστάθηκαν στη Βρετανία μετά την απόσυρση των Ρωμαίων. Συλλογικά γνωστοί ως Άγγλο-Σάξονες, ίδρυσαν το αρχαίο αγγλικό γαλλικό Βασίλειο από τις αρχές του 10ου αιώνα ως απάντηση στην εισβολή και τον μικρό οικισμό των Δανών που ξεκίνησε στα τέλη του 9ου αιώνα. Ακολούθησε η Νορμανδική κατάκτηση και ο περιορισμένος διακανονισμός των αγγλο-νορμανδών στην Αγγλία τον τελευταίο 11ο αιώνα. Στις Πράξεις της Ένωσης 1707, το Βασίλειο της Αγγλίας και το Βασίλειο της Σκωτίας συγχωνεύθηκαν για να γίνουν το Βασίλειο της Μεγάλης Βρετανίας. Με την πάροδο του χρόνου, τα αγγλικά έθιμα και η ταυτότητα έχουν αρκετά ευθυγραμμιστεί με τα βρετανικά έθιμα και την ταυτότητα γενικά.
Ο αγγλικός λαός είναι η πηγή της αγγλικής γλώσσας, του συστήματος Westminster, του συστήματος κοινής νομοθεσίας και πολλών σημαντικών αθλημάτων όπως το κρίκετ, το ποδόσφαιρο, το ράγκμπι, το πρωτάθλημα ράγκμπι και το τένις. Αυτά και άλλα αγγλικά πολιτισμικά χαρακτηριστικά έχουν εξαπλωθεί σε όλο τον κόσμο, εν μέρει ως αποτέλεσμα της πρώην Βρετανικής Αυτοκρατορίας.
Κατηγορία:Κοινωνία του Ηνωμένου Βασιλείου
Κρεμμύδι
thumb|307px|right|Καλλιέργεια με κρεμμύδια
Το κρεμμύδι είναι φυτό, γνωστό και με τα ονόματα κρόμμυον ή Άλλιον το κοινό. Το κρεμμύδι είναι λαχανικό με επιστημονική ονομασία Άλλιο το κρόμμυο (Allium cepa) και πιθανή προέλευση από τη νοτιοανατολική Ασία. Τα φύλλα αλλά και ο βολβός του, κοινώς γνωστά ως φρέσκο κρεμμύδι & ξηρό κρεμμύδι αντίστοιχα, τρώγονται, έχοντας χαρακτηριστική καυτερή γεύση και άρωμα, που μετριάζεται αν το κρεμμύδι μαγειρευτεί. Είναι γνωστό εδώ και χιλιάδες χρόνια, καθώς θεωρούνταν -όχι άδικα- δυναμωτικό αλλά και με ιαματικές ιδιότητες, ενώ η εύκολη καλλιέργειά του και η μεγάλη διάρκεια ζωής σε αποθήκευση βοήθησαν στη διάδοσή του. Τρώγεται ωμό αλλά χρησιμοποιείται και ως γευστική προσθήκη σε πάρα πολλά πιάτα της ελληνικής αλλά και διεθνούς κουζίνας.
Εξωτερικοί σύνδεσμοι
Κατηγορία:Λαχανικά Κατηγορία:Βρώσιµες ρίζες και κόνδυλοι Κατηγορία:Λειριοειδή Κατηγορία:Χλωρίδα της Κίνας Κατηγορία:Σαλάτες Κατηγορία:Σύμβολα της Γιούτα Κατηγορία:Χλωρίδα της Νότιας Αμερικής Κατηγορία:Χλωρίδα του Μεξικού Κατηγορία:Χλωρίδα της Κεντρικής Αμερικής
Μάτα Ούτου
Η Ματά-Ουτού (Matāʻutu) είναι η πρωτεύουσα του νησιωτικού συμπλέγματος των Ουαλίς και Φουτουνά, που αποτελούν εδαφική επικράτεια της Γαλλίας. Έχει 1.191 κατοίκους με βάση την απογραφή πληθυσμού του 2003. Βρίσκεται στο ανατολικότερο νησί Ουαλίς.
Πολύ κοντά στην πόλη βρίσκονται δύο σημαντικοί αρχαιολογικοί χώροι, το οχυρό Talietumu (ή Kolo Nui) και το Tonga Toto.
Εξωτερικοί Σύνδεσμοι
Κατηγορία:Πρωτεύουσες της Ωκεανίας Κατηγορία:Ουώλλις και Φουτούνα
Φανατισμός
Ο Φανατισμός που ως όρος προέρχεται εκ της λατινικής λέξης "fanum" (=ιερόν), σημαίνει την μετ' εγωισμού και εμπάθειας προσήλωση σε κάποιες αντιλήψεις, ανεξάρτητα απ' το αν αυτές είναι ορθές ή όχι. Πιθανότερη προέλευση του "fanum" η εκ της ελληνικής "φανός" (φαίνω=φωτίζω) και παραπέμπει σε ιερά τελετή ή μυσταγωγία συνοδευόμενη κατά κανόνα με πυρσούς.
θρησκευτικός και πολιτικός φανατισμός
Πολλές φορές όμως ο θρησκευτικός φανατισμός είχε ως αιτία την ικανοποίηση και εξυπηρέτηση ατομικών συμφερόντων και με επιτήδεια εκμετάλλευση της άγνοιας και αμάθειας του πλήθους υποκίνησε αυτό σε φρικτά εγκλήματα κατά των αντιπάλων.
Εξωτερικοί σύνδεσμοι
Κατηγορία:Ψυχοπαθολογία Κατηγορία:Συναίσθημα
Αμέλαντες Εύβοιας
Οι Αμέλαντες είναι μικρό χωριό στην βόρεια Εύβοια και την Περιφερειακή Ενότητα Εύβοιας.
Γεωγραφικά - Ιστορικά στοιχεία
Οι Αμέλαντες βρίσκονται στους βορειοανατολικούς πρόποδες του Ξηρού Όρους σε υψόμετρο 490 μέτρα. Το χωριό απέχει 32 χλμ. ΒΔ. από το Μαντούδι, 35 χλμ. Β.-ΒΑ. από την Λίμνη (έδρα του δήμου), 86 χλμ. ΒΔ. από την Χαλκίδα. Ανατολικά του χωριού περνάει ο ποταμός Νηλέα (οι ντόπιοι τον αποκαλούν Αράπη) και ανατολικότερα η Ε.Ο. Χαλκίδας - Αιδηψού. Το χωριό αναφέρεται την περίοδο της τουρκοκρατίας και σύμφωνα με την τοπική παράδοση η ονομασία του προέρχεται από τον Τούρκο Αμέλ – Αγά. Σύμφωνα με άλλη, οφείλεται στην ιδιωματική παραφθορά της αρχαίας λέξης "μέλας", δηλ. μαύρος, λόγω του χρώματος της ιλύος (λάσπης) του γειτονικού ποταμού Νηλέα που αναφέρεται από την αρχαιότητα. Η αρχική θέση του ήταν δυτικά της σημερινής, στην τοποθεσία "Παλιοπαναγιά" η "Παλιοχώρι". Φυσιολατρικό ενδιαφέρον παρουσιάζει το φαράγγι του ποταμού Νηλέα του οποίου οι πήγες του ξεκινούν ψηλότερα (βορειοδυτικά) από την Κερασιά, περνά ανατολικά από τους Στράφους και τους Αμέλαντες, στη συνέχεια ενώνεται με τον Κηρέα και τελικά εκβάλει στο Αιγαίο Πέλαγος (στην παραλία Κρύας Βρύσης) δίπλα στην αρχαία Κήρινθο.
Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Κιρραιού (Κηρέως). Σύμφωνα με το σχέδιο Καλλικράτης μαζί με τους ακατοίκητους Στράφους αποτελούν την τοπική κοινότητα Αμελάντων που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 22 κάτοικοι. Η τοπική κοινότητα Αμελάντων είναι χαρακτηρισμένη ως αγροτικός ορεινός οικισμός, με έκταση 13,285 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Δήμος Μαντουδίου - Λίμνης - Αγίας Άννας Κατηγορία:Χωριά του νομού Εύβοιας
Επίσκοπος Βυζαντίου Πρόβος
Ο Πρόβος ήταν επίσκοπος Βυζαντίου.
Καταγόταν από αριστοκρατική γενιά. Ήταν γιος του Δομετίου και αδελφός του Μητροφάνη Α΄, επίσης επισκόπων Βυζαντίου. Ο πατέρας του δε, ήταν αδελφός του Αυτοκράτορα Πρόβου.
Ο Πρόβος έγινε επίσκοπος περί το 293. Πατριάρχευσε περίπου 12 έτη και πέθανε το 306. Τον διαδέχτηκε στην επισκοπή του Βυζαντίου ο αδελφός του Μητροφάνης.
Πηγές
Προβος Κατηγορία:Βυζαντινοί του 4ου αιώνα
Άνω Σκοτίνα
Η Άνω ή Παλιά Σκοτίνα είναι ένας εγκαταλελειμμένος σήμερα παραδοσιακός οικισμός του νομού Πιερίας. Είναι χτισμένη σε υψόμετρο περίπου 750 μέτρων στις νοτιοανατολικές πλαγιές του Ολύμπου και ανήκει στον δήμο Δίου-Ολύμπου, στο δημοτικό διαμέρισμα Σκοτίνας. Απέχει περίπου 7 χλμ από τον παραδοσιακό οικισμό του Παλαιού Παντελεήμονα και 12 χλμ από το χωριό Καλλιπεύκη (Νιζηρός) της Ελασσώνας του Νομού Λάρισας. Διαθέτει ξενώνες, ταβέρνες, εστιατόρια και προσφέρεται για κάθε μορφή εναλλακτικού τουρισμού όπως ορειβασία, πεζοπορία κ.ά. αριστερά|μικρογραφία|Ιερός Ναός της Κοιμήσεως της Θεοτόκου (1862) Εντυπωσιακό είναι το τεράστιο πλατάνι της πλατείας της Παλιάς Σκοτίνας. Στο χωριό υπάρχουν δύο αξιόλογοι ναοί. Ο Ιερός Ναός της Κοιμήσεως της Θεοτόκου (1862) ρυθμού τρίκλιτης βασιλικής με γυναικωνίτη και του Αγίου Αθανασίου. Ο επισκέπτης αξίζει να περιδιαβεί στα δρομάκια του χωριού που είναι πνιγμένο στο πράσινο, αγναντεύοντας τον Θερμαϊκό και το Αιγαίο. Πολιτιστικό δρώμενο του οικισμού αποτελεί ο εορτασμός του Ιερού Ναού της Κοιμήσεως Θεοτόκου στις 15 Αυγούστου.
Άγιος Αθανάσιος Καβάλας
Για οικισμούς με το ίδιο όνομα δείτε το λήμμα: Άγιος Αθανάσιος
Ο Άγιος Αθανάσιος είναι παραθαλάσσιος οικισμός του δήμου Παγγαίου στον νομό Καβάλας της περιφέρειας Ανατολικής Μακεδονίας και Θράκης. Σύμφωνα με την απογραφή του 2011, ο πληθυσμός του ανέρχεται στους 13 κατοίκους.
Γενικά στοιχεία
Ο Άγιος Αθανάσιος βρίσκεται σε απόσταση 22 χιλιόμετρα νοτιοδυτικά της πόλης της Καβάλας, σε υψόμετρο 10 μέτρων. Είναι κτισμένος κοντά και νότια της Ε.Ο.Θεσσαλονίκης - Καβάλας, ανάμεσα στη Νέα Πέραμο (Ν.) και την Αγία Μαρίνα (Α.). Είναι γνωστός για την παραλία "Αμμολόφων", μήκους 3 χιλιομέτρων που την καλοκαιρινή περίοδο συγκεντρώνει πολλούς κατοίκους της ευρύτερης περιοχής. Ως οικισμός αναφέρεται επίσημα το 1981 να προσαρτάται στην τότε κοινότητα Νέας Περάμου της επαρχίας Παγγαίου. Σύμφωνα με το πρόγραμμα Καλλικράτης, μαζί με τη Νέα Πέραμο και την Αγία Μαρίνα αποτελούν τη δημοτική κοινότητα Νέας Περάμου που ανήκει στη δημοτική ενότητα Ελευθερών του δήμου Παγγαίου.
Παραπομπές
Κατηγορία:Δήμος Παγγαίου Κατηγορία:Χωριά του νομού Καβάλας
Γιόγκι Φέρελ
Ο Κέβιν Ντουέιν " Γιόγκι " Φέρελ Τζούνιορ (γεννήθηκε στις 9 Μαΐου 1993) είναι Αμερικανός επαγγελματίας καλαθοσφαιριστής του ΚΚ Τσεντεβίτα Ολίμπια της Αδριατική Λίγκα και του EuroCup. Έπαιξε κολεγιακό μπάσκετ στο Πανεπιστήμιο της Ιντιάνα.
Πρώιμη ζωή
Ο Φέρελ κατατάχθηκε ως ο υπ' αριθμόν ένα παίκτης στην τάξη του ως μαθητής της πέμπτης τάξης από τον Κλαρκ Φράνσις στην αμφιλεγόμενη κατάταξη "Χουπ Σκουπ" το 2004. Εκείνη την εποχή, ο Φέρελ έπαιζε για το Γυμνάσιο του Λέικσαϊντ στην Κοινότητα Γουόρεν και μία ταξιδιωτική ομάδα με χορηγία της Αντίντας. Σε ηλικία 10 ετών και 4'10" ύψος, ο Φέρελ είχε ήδη μια κροσόβερ ντρίμπλα, μπορούσε να χτυπήσει έναν άλτη που έτρεχε στη λωρίδα και να κάνει αναπήδηση με το ένα χέρι στον συμπαίκτη του.
Σταδιοδρομία στο λύκειο
Στο τέλος της σταδιοδρομίας του στο λύκειο στο Σχολείο Παρκ Τιούντορ, ο Γιόγκι Φέρελ βαθμολογήθηκε ως ο Νο. 19 παίκτης και ο Νο. 3 πόιντ γκαρντ στην κατηγορία του 2012 από το Rivals.com, ο παίκτης Νο. 32 από το Scout.com, και ο Νο. 24 παίκτης και ο Νο. 3 πόιντ γκαρντ στο ESPNU 100. Βαθμολογήθηκε ως ο καλύτερος πασέρ, με την καλύτερη ταχύτητα και ο καλύτερος πόιντ γκαρντ στην Ιντιάνα από τους Ράιβαλς, και ο καλύτερος παίκτης στην Ιντιάνα στην έκδοση Νοεμβρίου 2011 της κατάταξης του Ρικ Μπόλους «Υψηλό δυναμικό».
Ο Φέρελ έφερε το Σχολείο Παρκ Τιούντορ στο Πολιτειακό Πρωτάθλημα μόλις στη δευτεροετή χρονιά του. Δυστυχώς, έπεσαν έξω από την κατάκτηση του τίτλου πολύ λίγο από το Λύκειο του Γουίλερ, χάνοντας με 41-38 στον τελικό του 2010 στο Πολιτειακό Πρωτάθλημα Καλαθοσφαίρισης IHSAA Class 2A Boys.
Σε ένα καλοκαιρινό παιχνίδι στις 8 Αυγούστου 2011, ο Φέρελ έπαιξε σε ένα παιχνίδι εθνικής τηλεόρασης στο Αντίντας Νέισιονς στην Καλιφόρνια και κατέγραψε 14 ασίστ. Στις 8 Νοεμβρίου 2011, ο Φέρελ εμφανίστηκε στο "Guard Play with Kenny "The Jet" Smith", όπου πήρε ένα μάθημα από τον πρώην παίκτη του NBA και αναλυτή του TNT.
Στην ανώτερη χρονιά στο Λύκειο, στις 24 Μαρτίου 2012, ο Φέρελ κέρδισε ένα δεύτερο Πολιτειακό Πρωτάθλημα 2A IHSAA και ισοφάρισε μία επίδοση αγώνα πρωταθλήματος με 12 ασίστ. Συνέβαλε επίσης με 17 πόντους και εννέα ριμπάουντ, σημειώνοντας μόλις ένα ριμπάουντ πριν από ένα τριμπλ-νταμπλ. Ο Φέρελ ολοκλήρωσε τη μεγάλη του χρονιά με μέσο όρο 18,5 πόντους, 3,1 ριμπάουντ και 6,6 ασίστ ανά παιχνίδι, καθώς η ομάδα είχε επίδοση 26–2 κατά τη διάρκεια της περιόδου. Στο Παναμερικανικό Παιχνίδι των Μακ Ντόναλντς στις 28 Μαρτίου 2012, ο Φέρελ έπαιξε 22 λεπτά και είχε οκτώ ασίστ με μηδέν λάθη. Ήταν ο μόνος παίκτης στο παιχνίδι με τέσσερις ή περισσότερες ασίστ και χωρίς λάθη. Ο Φέρελ ήταν δεύτερος δευτεραθλητής του Ιντιάνα Μίστερ Μπάσκετμπολ πίσω από τον Γκάρι Χάρις.
Κολεγιακή σταδιοδρομία
Στις 9 Νοεμβρίου 2011, ο Φέρελ υπέγραψε μια επιστολή πρόθεσης να παίξει για την Ιντιάνα, απορρίπτοντας προσφορές από Μπάτλερ, Φλόριντα, Βιρτζίνια και Γουέικ Φόρεστ. Όταν δεσμεύτηκε στην Ιντιάνα, είπε: "Ο κύριος στόχος που πραγματικά θέλω να επιτύχω μπαίνοντας στο κολέγιο είναι να κερδίσω ένα εθνικό πρωτάθλημα." Ο Φέρελ ήταν ένας από τους πέντε παίκτες που συμπεριλήφθηκαν σε μία κατηγορία συλλογής της Ιντιάνα που κατατάχθηκε από το Rivals.com ως δεύτερος στη χώρα για το 2012.
Στην πρώτη του χρονιά κατά τη διάρκεια της περιόδου 2012–13, ο Φέρελ περιγράφηκε ότι έτρεχε την επίθεση «με την εστίαση ενός χειρουργού» ενώ έπαιζε επίμονη άμυνα. Σύμφωνα με τον προπονητή της Ιντιάνα, Τομ Κριν, «Είναι πιο σοφός από τα χρόνια του. Είναι στα καλύτερά του σε μεγάλα περιβάλλοντα.» Η ομάδα του ολοκλήρωσε την κανονική περίοδο ως πρωταθλήτρια του Μπιγκ Τεν. Ο Φέρελ τελείωσε τη χρονιά με μέσο όρο 7,6 πόντους, 4,1 ασίστ και 2,8 ριμπάουντ σε 28,1 λεπτά ανά αγώνα. Ευστοχούσε επίσης με 40,3% εντός πεδιάς και 79,8% από τη γραμμή των ελευθέρων βολών. Οι 132 ασίστ του σε μία χρονιά από έναν πρωτοετή σπουδαστή κατατάχθηκαν μεταξύ των δύο πρώτων στο βιβλίο επιδόσεων της Ιντιάνα. Τιμήθηκε με μία θέση στην ομάδα των καλύτερων νεοσυλλέκτων του Μπιγκ Τεν από τους προπονητές και με τιμές τιμητικής αναφοράς όλου του Μπιγκ Τεν από τα μέσα ενημέρωσης.
Κατά τη διάρκεια της νεανικής του περιόδου, ο Φέρελ συνέχισε να ανεβαίνει στα βιβλία των επιδόσεων. Το ενεργό σερί του που έκανε με τουλάχιστον ένα τρίποντο σε ένα παιχνίδι επεκτάθηκε σε 65 συνεχόμενα παιχνίδια, το οποίο αποτελεί το μεγαλύτερο ενεργό σερί στη χώρα. Έγινε μέλος της ομάδας των σκόρερ των 1.000 πόντων στις αρχές της χρονιάς και τερμάτισε με 1.379 πόντους (22ος στον κατάλογο με τους πρώτους σκόρερ όλων των εποχών στο UW P). Ο Φέρελ έκανε ένα εντυπωσιακό άλμα στη λίστα των κορυφαίων ασίστ όλων των εποχών με το σύνολο του στο τέλος της χρονιάς να φτάνει τις 438 (έκτος στη λίστα ασίστ όλων των εποχών στο IU). Εντάχθηκε επίσης στην ελίτ λέσχη της IU στην οποία μόνο πέντε Χούζιερς έχουν 1.000 πόντους σταδιοδρομίας, 400 ασίστ πορείας και 300 ριμπάουντ σταδιοδρομίας. Ο Φέρελ ήταν επίσης ο πρώτος παίκτης που οδήγησε την ομάδα σε πόντους και ασίστ σε συνεχόμενες χρονιές από τότε που το έκανε ο Αϊζάια Τόμας το 1981.
Στην τελευταία του περίοδο, ο Φέρελ συνέχισε την κληρονομιά του που έσπασε το ρεκόρ. Στις 19 Ιανουαρίου 2016, έσπασε το υψηλό ασίστ όλων των εποχών στο Πανεπιστήμιο της Ιντιάνα, όταν έκανε την 546η ασίστ στην σταδιοδρομία του ενώ αντιμετώπιζε το Φάιτινγκ Ιλάιναϊ του Ιλινόις. Την 1η Φεβρουαρίου, ανακηρύχτηκε ως ένας από τους 10 φιναλίστ για το βραβείο Πόιντ Γκαρντ της Χρονιάς του Μπομπ Κούσι. Το όνομά του εντάχθηκε στον κατάλογο παρακολούθησης 35 ατόμων στη μέση της χρονιάς για το Τρόπαιο Νέισμιθ στις 11 Φεβρουαρίου.
Στις 22 Ιουνίου 2020, το Μπιγκ Τεν Νέτγουορκ επέλεξε τον Φέρελ στην "Ομάδα μπάσκετ όλης της δεκαετίας", τοποθετώντας τον στην Τρίτη ομάδα τους. Ο Φέρελ ήταν ένας από τους 16 παίκτες που τιμήθηκαν από το Δίκτυο για επιτεύγματα μεταξύ 2010-2019. Για την τιμή, ο Φέρελ είπε στον Ρικ Πίτσο του BTN, «Φίλε, είναι τεράστια τιμή. Δεν ήξερα καν ότι το ψήφιζαν. Το να είσαι μέρος αυτού είναι πραγματικά κάτι σπουδαίο».
Μπρούκλιν Νετς και Λονγκ Άιλαντ Νετς (2016–2017)
Αφού πέρασε χωρίς ομάδα στο ντραφτ του 2016 του ΝΒΑ, ο Φέρελ εντάχθηκε στους Μπρούκλιν Νετς για το Σάμερ Λιγκ του ΝΒΑ του 2016. Σε τέσσερα παιχνίδια με τους Νετς, είχε μέσο όρο 8,8 πόντους, 1,8 ασίστ, 1,5 ριμπάουντ σε 17 λεπτά ανά αγώνα. Σούταρε με 43,8 τοις εκατό από το γήπεδο, 18,2 τοις εκατό στα τρίποντα και 71,4 τοις εκατό από τη γραμμή των ελευθέρων βολών. Υπέγραψε με τους Νετς στις 5 Αυγούστου 2016, αλλά αργότερα ακυρώθηκε στις 21 Οκτωβρίου 2016 αφού εμφανίστηκε σε τρία παιχνίδια προετοιμασίας.
Την 1η Νοεμβρίου 2016, ο Φέρελ αποκτήθηκε από τους Λονγκ Άιλαντ Νετς του NBA Development League ως θυγατρικός παίκτης του Μπρούκλιν. Επέστρεψε στο Μπρούκλιν στις 9 Νοεμβρίου, και έκανε την πρώτη εμφάνισή του στο ΝΒΑ εκείνη τη νύχτα, καταγράφοντας πέντε πόντους, τρεις ασίστ, ένα ριμπάουντ και ένα κλέψιμο σε 14 λεπτά εκτός πάγκου σε μία ήττα με 110–96 από τους Νιου Γιορκ Νικς. Στις 30 Νοεμβρίου διορίστηκε στο Λονγκ Άιλαντ. Ανακλήθηκε την 1η Δεκεμβρίου ανατέθηκε εκ νέου στις 5 Δεκεμβρίου και ανακλήθηκε ξανά αργότερα εκείνη την ημέρα. Στις 8 Δεκεμβρίου, παραιτήθηκε από το Μπρούκλιν αφού εμφανίστηκε σε 10 αγώνες. Δύο μέρες αργότερα, επανακτήθηκε από τους Λονγκ Άιλαντ Νετς.
Ντάλας Μάβερικς (2017–2018)
Στις 28 Ιανουαρίου 2017, ο Φέρελ υπέγραψε συμβόλαιο 10 ημερών με τους Ντάλας Μάβερικς. Έκανε την πρώτη εμφάνισή του με τους Μάβερικς την επόμενη μέρα, καταγράφοντας εννέα πόντους και επτά ασίστ σε 36 λεπτά ως βασικός στη νίκη με 105–101 επί των Σαν Αντόνιο Σπερς. Μία μέρα αργότερα, σημείωσε 19 πόντους, υψηλό σταδιοδρομίας τότε, σε μία νίκη με 104–97 επί των Κλίβελαντ Καβαλίερς. Την 1η Φεβρουαρίου, σε μία νίκη με 113–95 επί των Φιλαδέλφια 76ερς, ο Φέρελ είχε 11 πόντους και πέντε ασίστ σε 38 λεπτά στο τρίτο μόλις παιχνίδι του με την ομάδα. Δύο μέρες αργότερα, σημείωσε 32 πόντους, νέο υψηλό σταδιοδρομίας τότε, σε μία νίκη με 108–104 επί των Πόρτλαντ Τρέιλ Μπλέιζερς. Έγινε μόλις ο τρίτος πρωτάρης χωρίς ντράφτ στην ιστορία του ΝΒΑ που είχε ένα παιχνίδι 30 πόντων στα πρώτα 15 παιχνίδια του, μαζί με τον Κόνι Χόκινς (δύο φορές) και τον Άντονι Μόροου. Ο Φέρελ, σουτέρ με 28 τοις εκατό στα τρίποντα που έρχεται στο παιχνίδι με το Πόρτλαντ, πέτυχε εννέα τρίποντα σε 11 προσπάθειες, που ισοφάρισε την επίδοση σουτ τριών πόντων σε ένα παιχνίδι για έναν πρωτάρη του ΝΒΑ. Στις 7 Φεβρουαρίου 2017, υπέγραψε πολυετές συμβόλαιο με τους Μάβερικς. Η επιστροφή του Ντέρον Γουίλιαμς από τον τραυματισμό στις 11 Φεβρουαρίου κόντρα στους Ορλάντο Μάτζικ σήμαινε ότι ο Φέρελ δεν ξεκίνησε στο πόιντ γκαρντ για πρώτη φορά σε οκτώ παιχνίδια από τότε που εντάχθηκε στους Μάβερικς. Παρά το γεγονός ότι ήρθε από τον πάγκο, ήταν και πάλι σταθερός με 10 πόντους και επτά από τις 32 ασίστ του Ντάλας που ήταν υψηλότερη στη χρονιά σε μία νίκη με 112-80. Στις 2 Μαρτίου 2017, ανακηρύχθηκε Πρωτάρης του Μήνα στη Δυτική Περιφέρεια για παιχνίδια που παίχτηκαν τον Φεβρουάριο. Οδήγησε όλους τους πρωτάρηδες της Δυτικής Περιφέρειας σε σκοράρισμα (12,0 κατά μέσο όρο), ασίστ (4,7 κατά μέσο όρο) και λεπτά (31,5 κατά μέσο όρο) τον Φεβρουάριο. Στο τέλος της περιόδου, επιλέχτηκε στη δεύτερη ομάδα του Όλων των Πρωτάρηδων του NBA.
Στις 22 Δεκεμβρίου 2017, ο Φέρελ σημείωσε 23 πόντους για την εποχή που ήταν υψηλό σε μία ήττα με 113–101 από τους Μαϊάμι Χιτ. Στις 10 Ιανουαρίου 2018, έκανε επτά τρίποντα και σημείωσε 22 πόντους σε μία νίκη με 115–111 επί των Σάρλοτ Χόρνετς. Στις 6 Μαρτίου 2018, σημείωσε 24 πόντους με έξι τρίποντα στη νίκη με 118–107 επί των Ντένβερ Νάγκετς.
Στις 26 Ιουνίου 2018, ο Φέρελ έλαβε μία προκριματική προσφορά από τους Μάβερικς. Αργότερα απέσυραν την προσφορά στις 13 Ιουλίου Αφού φέρεται να συμφώνησε σε μία διετή συμφωνία 5,3 εκατομμυρίων δολαρίων στις 19 Ιουλίου, ο Φέρελ υπαναχώρησε από τη συμφωνία του με τους Μάβερικς την επόμενη μέρα.
Σακραμέντο Κινγκς (2018–2020)
Στις 23 Ιουλίου 2018, ο Φέρελ υπέγραψε διετές συμβόλαιο με τους Σακραμέντο Κινγκς με απολαβές ύψους 3.000.000 δολαρίων για την περίοδο 2018-19 και 3.150.000 για την περίοδο 2019-20.
Κλίβελαντ Καβαλίερς / Σολτ Λέικ Σίτι Σταρς / Λος Άντζελες Κλιπερς / Παναθηναϊκός (2021)
Στις 18 Δεκεμβρίου 2020, ο Φέρελ υπέγραψε συμβόλαιο με τους Γιούτα Τζαζ, αλλά αργότερα παραιτήθηκε την επόμενη μέρα. Στις 11 Ιανουαρίου 2021, υπέγραψε συμβόλαιο 10 ημερών με τους Κλίβελαντ Καβαλίερς, αλλά αποσύρθηκε τρεις ημέρες αργότερα, αφού έπαιξε δύο παιχνίδια σε διαδοχικές νύχτες. Πέτυχε 9 πόντους απέναντι στο Μέμφις με 4-9 τελικές προσπάθειες και 10 πόντους στο παιχνίδι με τη Γιούτα με 4-12 τελικές προσπάθειες.
Στις 26 Ιανουαρίου 2021, ο Φέρελ υπέγραψε με τους Σολτ Λέικ Σίτι Σταρς, εμφανιζόμενος σε 14 αγώνες.
Στις 19 Απριλίου 2021, ο Φέρελ υπέγραψε συμβόλαιο 10 ημερών με τους Λος Άντζελες Κλίπερς και δέκα ημέρες αργότερα, υπέγραψε πολυετές συμβόλαιο.
Στις 10 Οκτωβρίου 2021, ο Φέρελ υπέγραψε με τον Παναθηναϊκό της Ελληνικής Α1 Κατηγορίας και της Ευρωλίγκας μέχρι το τέλος της περιόδου 2021-22.
Τσεντεβίτα (2021–σήμερα)
Στις 10 Οκτωβρίου 2021, ο Φέρελ υπέγραψε με τον ΚΚ Τσεντεβίτα της Αδριατική Λίγκα και του EuroCup μέχρι το τέλος της περιόδου 2021-22 και στις 20 Ιουλίου 2022 για ακόμα μια σεζόν.
Προσωπική ζωή
Ο Φέρελ είναι γιος του Κέβιλ Φέρελ Σένιορ και της Λύντια Φέρελ και έχει έναν αδερφό και δύο αδερφές.
Εξωτερικοί σύνδεσμοι
Κατηγορία:Σούτινγκ γκαρντ Κατηγορία:Καλαθοσφαιριστές Σολτ Λέικ Σίτι Σταρς Κατηγορία:Καλαθοσφαιριστές Σακραμέντο Κινγκς Κατηγορία:Πόιντ γκαρντ Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Λονγκ Άιλαντ Νετς Κατηγορία:Καλαθοσφαιριστές Ντάλας Μάβερικς Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Μπρούκλιν Νετς Κατηγορία:Αμερικανοί καλαθοσφαιριστές Κατηγορία:Σελίδες με μη επιθεωρημένες μεταφράσεις
Γαρδίκι Σουλίου
Το Γαρδίκι Σουλίου είναι ελληνικό χωριό του δήμου Σουλίου της περιφέρειας Ηπείρου (Σχέδιο Καλλικράτης).
Παλαιότερα ανήκε  στην άλλοτε επαρχία Σουλίου του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμου Αχέροντα. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Αχέροντα, του Δήμου Σουλίου. Βρίσκεται στο νότιο τμήμα της άλλοτε επαρχίας Σουλίου, στις νοτιοδυτικές πλαγιές των Όρων Παραμυθίας και συγκεκριμένα του Όρους Γορίλα σε υψόμετρο 200 μ. Δυτικα του χωριού ρέει ο ποταμός Κωκυτός. Πρόκειται για ένα ημιορεινό χωριό, ο πληθυσμός του οποίου, ασχολούμενος κυρίως με τη γεωργία αλλά και με τη κτηνοτροφία σε μικρότερη κλίμακα, το 1928 αριθμούσε 550 κατοίκους, κατά το ήμισυ μουσουλμάνους, έχοντας δημοτικό σχολείο και ταχυδρομικό γραφείο. Τότε υπαγόταν στη κοινότητα Δραγουμής. Το 1971 είχε 534 κατοίκους, το 1981 ήταν 652, ενώ το 2001 αριθμούσε 803 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Ο ναός του χωριού είναι αφιερωμένη στην Αγία Κυριακή.
Πηγές
Κατηγορία:Χωριά του νομού Θεσπρωτίας Κατηγορία:Δήμος Σουλίου
Ηλίας Κριμπάς
Ο '''Ηλίας Δ. Κριμπάς''' (Μερόπη Μεσσηνίας, 1894 - 28 Απριλίου 1981) ήταν Έλληνας πολιτικός, που χρημάτισε υπουργός Υγιεινής επί κυβέρνησης Ιωάννη Μεταξά από το 1939 ως το 1941. Υπήρξε ιδρυτής και πρόεδρος του ΕΛΚΕΠΑ. Τιμήθηκε μεταξύ άλλων με το Χρυσό Σταυρό του Γεωργίου Α΄ και τον Ανώτερο Ταξιάρχη του Φοίνικα.
Βιογραφικά στοιχεία
Σπούδασε στο Παρίσι στη Σχολή Καλών Τεχνών και Κατασκευών. Το 1927 ανέλαβε διευθυντής τεχνικών υπηρεσιών στο Δήμο Πειραιά και 7 χρόνια αργότερα επικεφαλής της διεύθυνσης τεχνικών υπηρεσιών του Δήμου Αθηναίων. Ήταν επίσης μέλος του Ευρωπαϊκού Οργανισμού Παραγωγικότητας και πρόεδρος της Ελληνογαλλικής Ενώσεως Επιστημόνων και της Κεντρικής Επιτροπής Τεχνικής Βοήθειας. . Διορίστηκε υπουργός Υγιεινής, Προνοίας και Αντιλήψεως στις 4 Σεπτεμβρίου 1939 στην κυβέρνηση Μεταξά. Παρέμεινε στο υπουργικό αξίωμα ως υπουργός Εθνικής Προνοίας και στην επόμενη Κυβέρνηση Κορυζή ως τις 20 Απριλίου 1941.
Το 1971 διορίστηκε διοικητής της Κτηματικής Τράπεζας, της οποίας ήταν διευθυντής από το 1946.
Λίγο πριν πεθάνει ήταν πρόεδρος της εταιρείας ΑΕΕΧ Π. και Λιπασμάτων
Παραπομπές
Κατηγορία:Έλληνες υπουργοί Υγιεινής, Προνοίας και Αντιλήψεως Κατηγορία:Έλληνες υπουργοί Εθνικής Πρόνοιας
Γιούριζαν Μπελτράν
H Γιούριζαν Μπελτραν(2 Νοεμβρίου 1986 - 13 Δεκεμβρίου 2017) ήταν Αμερικανίδα ηθοποιός ταινιών πορνό, Μεξικανικής καταγωγής.
Παιδικά χρόνια
Η Γιούριζαν Μπελτράν, γεννήθηκε στο Λονγκ Μπιτς της Καλιφόρνια, αλλά μεγάλωσε και φοίτησε σε κολέγιο του Λος Άντζελες.
Καριέρα
Η Γιούριζαν Μπελτραν ξεκίνησε την καριέρα της στη βιομηχανία του πορνό το 2005, αρχικά ως μοντέλο γυμνών φωτογραφήσεων. Κατά τη διάρκεια αυτής της περιόδου, δημιούργησε μία ιστοσελίδα με όνομα SweetYurizan.com όπου ανέβαζε της γυμνές της φωτογραφίες. Ύστερα από πέντε έτη, το 2010, η Γιούριζαν συμμετείχε στη πρώτη της πορνό σκηνή, η οποία περιελάμβανε σκηνές στοματικού και κολπικού σεξ. Στο συγκεκριμένο βίντεο, είναι ορατή η διαφορά που υπήρχε στο μέγεθος μεταξύ των θηλών της, πράγμα που προσπάθησε να διορθώσει αργότερα, με την επιβολή της σε πλαστικές επεμβάσεις. Στη διάρκεια της σταδιοδρομίας της στη βιομηχανία του πορνό, η Γιούριζαν Μπελτράν είχε συνεργαστεί με σχεδόν όλες τις μεγαλύτερες ιστοσελίδες και εταιρείες παραγωγής ταινιών πορνό όπως Brazzers, Bangbros, Mofos, Hustler, Kink.com, Mile High, Digital Sin, Films Girlfriends, Bang Productions και Juicy Entertainment. Η Γιούριζαν έλαβε το πρώτο της βραβείο AVN στην κατηγορία Web Starlet της Χρονιάς για το έτος 2009. Έχει επίσης βραβευτεί με το βραβείο της καλύτερης γυναικείας ερωτικής σκηνής για τη χρονιά 2010, με το Best Web Star το 2011 και το Unsung Starlet της Χρονιάς για τις χρονιές 2012 και 2014. Το 2006, η Γιούριζαν Μπελτράν πρωταγωνίστησε στην ταινία τρόμου, Werewolf in a Woman's Prison.
Προσωπική ζωή
Στην αρχή της καριέρας της, η Γιούριζαν υποβλήθηκε στην πρώτης της χειρουργική επέμβαση για την ενίσχυση του μαστού της. Το 2012, η Γιούριζαν υποβλήθηκε σε δεύτερη πλαστική επέμβαση, με την οποία έλαβε μεγαλύτερα εμφυτεύματα στους μαστούς της. Για κάποιο λόγο, η χειρουργική συγκεκριμένη επέμβαση άλλαξε τελείως τις θηλές της. Ενώ πριν οι θηλές της έμοιαζαν πιο πολύ φυσικές, μετά την εμφύτευση των νέων εμφυτευμάτων, οι νέες της θηλές έμοιαζαν περισσότερο τεχνητές. Οι ουλές γύρω από τις θηλές ήταν επίσης πολύ προφανείς, και γι'αυτό το λόγο στις φωτογραφίες και στα βίντεο της, φαίνονταν να προσπαθούσε να κρύβει τις θηλές της. Το 2014,η Γιούριζαν υποβλήθηκε σε τρίτη χειρουργική επέμβαση, αλλά αυτή τη φορά για να διορθώσει τις θηλές της. Οι θηλές της βρίσκονταν πολύ υψηλότερα στο στήθος της. Κατά τη διάρκεια του ίδιου έτους, υποβλήθηκε και σε τέταρτη επέμβαση. Επιπλέον, Η Γιούριζαν Μπελτραν, είχε πολλά τατουάζ πάνω της και ποιο συγκεκριμένα: έναν σκορπιό στο δεξί της πόδι, ένα λουλούδι μεταξύ των δύο ώμων της(αργότερα πρόσθεσε 2 γυμνές ξανθιές γυναίκες, μανιτάρια και αστέρια, δημιουργώντας έτσι μία σκηνή αποτυπωμένη πάνω σε όλη τη πλάτη της) και πέντε κόκκινα αστέρια στο εσωτερικό των καρπών των χεριών της. Είχε επίσης τρυπημένο τον ομφαλό της και δύο δερματικά τρυπήματα στον αριστερό της βραχίονα, πάνω από τον καρπό του χεριού της.
Παραπομπές
Κατηγορία:Αμερικανίδες ηθοποιοί πορνογραφικών ταινιών
Minari
Το έργο Minari (κορεάτικα: 미나리, μεταγραφή: μινάρι, μεταγραφή σε λατινικό: minaɾi, μετάφραση σε ελληνικά: ιαπωνικός μαϊντανός) είναι μια αμερικανική δραματική ταινία του 2020, σε σκηνοθεσία και σενάριο του Λι Άιζακ Τσάνγκ. Η ταινία εστιάζει σε μια Νοτιοκορεατική οικογένεια η οποία μεταναστεύει στις Ηνωμένες Πολιτείες Αμερικής κατά την δεκαετία του 1980, όπου και προσπαθεί να προσαρμοστεί εκεί πέρα και να ανταποκριθεί σε αγροτικό επίπεδο κυρίως.
Η ταινία έκανε πρεμιέρα στις 26 Ιανουαρίου του 2020 στο Φεστιβάλ Κινηματογράφου Σάντανς και κυκλοφόρησε ευρέως στους κινηματογράφους των ΗΠΑ στις 11 Δεκεμβρίου του ίδιου έτους, ενώ κυκλοφόρησε διεθνώς στις 12 Φεβρουαρίου του 2021 στους κινηματογράφους και σε Video on Demand. Έλαβε θετικές κυρίως κριτικές και κέρδισε διάφορα βραβεία. Στην 93η Απονομή των Βραβείων Όσκαρ, η ταινία προτάθηκε για έξι βραβεία, ανάμεσα σε αυτά και αυτό της Καλύτερης ταινίας και τελικά κέρδισε αυτό του Β´ Γυναικείου Ρόλου για την Γιουν Γιο-τσόνγκ, κι έτσι έγινε η πρώτη Κορεάτισα που κερδίζει βραβείο Όσκαρ για υποκριτική ερμηνεία.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2020 Κατηγορία:Ταινίες με κορεατική γλώσσα Κατηγορία:Αμερικανικές δραματικές ταινίες Κατηγορία:Ταινίες γυρισμένες στην Οκλαχόμα Κατηγορία:Ταινίες παραγωγής Plan B Entertainment Κατηγορία:Ταινίες σχετικά με την οικογένεια Κατηγορία:Streaming ταινίες Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες παραγωγής A24 Κατηγορία:Αμερικανικές ανεξάρτητες ταινίες
Μειονότητα
Γενικά για τον όρο μειονότητα οι περισσότεροι κοινωνιολόγοι, διεθνώς, συμφωνούν πως δεν θα πρέπει να θεωρείται στατιστική έννοια.
Ορισμός
Κλασικός θεωρείται ο ορισμός που έχει δοθεί επ' αυτού από τον L. Wirth όπου σύμφωνα με τον οποίο:
Άποψη του ΟΗΕ
Η δε επικρατούσα σήμερα άποψη του ΟΗΕ στην έννοια της Μειονότητας είναι ότι αυτές ήδη προστατεύονται από διεθνείς διατάξεις κατά τις οποίες:
Συνεπώς η μειονότητα μπορεί ν΄ αποτελεί διάκριση όχι μόνο από μια κοινωνία προς συγκεκριμένη ομάδα, αλλά και επιθυμία (διάκρισης) της ίδιας της ομάδας από την κοινωνία στην οποία και διαβιεί.
Εξωτερικοί σύνδεσμοι
Κατηγορία:Διεθνές Δίκαιο  Κατηγορία:Ανθρώπινα δικαιώματα Κατηγορία:Ορολογία της κοινωνιολογίας Κατηγορία:Σχέσεις πλειονότητας-μειονότητας
Γόνδολα (αποσαφήνιση)
Η λατινογενής λέξη Γόνδολα (Gondola) που αποτελεί αντιδάνειο της αρχαίας ελληνικής λέξης «κόνδυ» μπορεί να αναφέρεται στις παρακάτω περιπτώσεις:
Ruzena Bajcsy
Η Ruzena Bajcsy (γεννήθηκε το 1933 στην Μπρατισλάβα, Τσεχοσλοβακία ) είναι Αμερικανίδα  επιστήμονας πληροφορικής που ειδικεύεται στη ρομποτική. Είναι Καθηγήτρια στο τμήμα Ηλεκτρολόγων Μηχανικών και Επιστήμης Υπολογιστών στο Πανεπιστήμιο της Καλιφόρνιας, Berkeley, που είναι επίσης Ομότιμη Διευθύντρια στο CITRIS (Κέντρο για την Τεχνολογία των Πληροφοριών της Έρευνας προς όφελος της Κοινωνίας).
Παραπομπές
Κατηγορία:Αμερικανοί επιστήμονες υπολογιστών Κατηγορία:Σλοβάκοι επιστήμονες υπολογιστών
Ουαλοί
Οι Ουαλοί (Ουαλικά: Cymry) είναι Κελτικό έθνος και εθνική ομάδα από την Ουαλία. Ο όρος "Ουαλός" ισχύει για τους ανθρώπους από την Ουαλία (Ουαλικά: Cymru) και τους ανθρώπους της ουαλικής καταγωγής που αντιλαμβάνονται ή θεωρείται ότι μοιράζονται μια πολιτιστική κληρονομιά και μοιράζονται την προγονική προέλευση. Η Ουαλία είναι μία από τις τέσσερις χώρες του Ηνωμένου Βασιλείου. Η πλειονότητα των ανθρώπων που ζουν στην Ουαλία είναι Βρετανοί πολίτες.
Κατηγορία:Ουαλοί Κατηγορία:Βρετανοί
Άβνοβα
Τα Άβνοβα ή Ἀβνοβαῖα ὄρη ήταν η αρχαία ελληνική ονομασία μιας οροσειράς γνωστής στους αρχαίους συγγραφείς Πλίνιο τον Πρεσβύτερο και Τάκιτο. Η λατινική ονομασία τους ήταν Abnoba Mons. Παραδοσιακά τα Αβνοβαία όρη έχουν ταυτισθεί στην ιστορική έρευνα με τον Μέλανα Δρυμό στη σημερινή νότια Γερμανία. Ο Κλαύδιος Πτολεμαίος αναφέρει το τοπωνύμιο στη Γεωγραφικήν Υφήγησιν περί το 150 μ.Χ., ως μια οροσειρά (στο πρωτότυπο ὄρη) στο εσωτερικό της «Μείζονος Γερμανίας». Είναι σαφές ότι ο γεωγράφος δεν περιορίζει αυτή την ονομασία στον σημερινό Μέλανα Δρυμό, αλλά εννοεί μια ολόκληρη αλυσίδα βουνών. Από την άλλη, ο Τάκιτος αναφέρεται σαφώς στον Μέλανα Δρυμό, όταν γράφει ότι από μια «χλοερή πλαγιά» των βουνών αυτών πηγάζει ο Ίστρος (Δούναβης).
Προγενέστερα, στα Απομνημονεύματα περί του Γαλατικού Πολέμου του Ιουλίου Καίσαρα (6, 25), τα Άβνοβα ταυτίζονται με τα Ερκύνια Όρη, τα σημερινά Μεταλλοφόρα Όρη (γερμ. Erzgebirge). Από τους αρχαίους ήδη χρόνους οι εύφορες δυτικές πλαγιές των Αβνόβων ήταν κατοικημένες, ενώ το εσωτερικό τους, που το διέσχιζαν στρατιωτικές ατραποί, ήταν σχεδόν ακατοίκητο. Η θεά των Κελτών ή Γαλατών που λατρευόταν στην περιοχή ήταν γνωστή ως Αμπνόμπα και ήταν αντίστοιχη της ελληνορωμαϊκής θεάς του κυνηγιού Ατρέμιδος/Ντιάνας, οπότε απαντάται εξελληνισμένα ως Αβνοβαία Άρτεμις (λατιν. Diana Abnoba).
Εξωτερικοί σύνδεσμοι
Κατηγορία:Αρχαία Ρωμαϊκή γεωγραφία
Ruby MRI
Ο διερμηνέας της Ruby του Matz (Matz's Ruby Interpreter ή Ruby MRI, γνωστός και σαν CRuby) είναι η υλοποίηση αναφοράς της γλώσσας προγραμματισμού Ruby. Επειδή προς το παρόν δεν υπάρχει πρότυπο της γλώσσας Ruby, η υλοποίηση MRI θεωρείται το ντε φάκτο σημείο αναφοράς. Το εγχείρημα RubySpec έχει δημιουργήσει μια μεγάλη σουίτα δοκιμών που αντιστοιχεί στη συμπεριφορά των εκδόσεων 1.8.6/1.8.7/1.9 και προορίζεται για εργαλείο ελέγχου της συνέπειας μιας υλοποίησης με βάση το πρότυπο. Ο Ruby MRI 1.9.2 σχεδιάζεται ώστε να περάσει το RubySpec.
Τον Ιανουάριο του 2009, κυκλοφόρησε η έκδοση 1.9.1 της Ruby. Οι προγραμματιστές της περιέλαβαν την εικονική μηχανή του εγχειρήματος YARV, η οποία και ενσωματώθηκε στο βασικό δένδρο πηγαίου κώδικα της Ruby στις 31 Δεκεμβρίου του 2006 και κυκλοφόρησε σαν μέρος της Ruby 1.9.
Ιστορία
Ο Yukihiro Matsumoto ("Matz") άρχισε να δουλεύει στη Ruby στις 24 Φεβρουαρίου 1993, και κυκλοφόρησε την πρώτη δημόσια έκδοσή της το 1995. Η "Ruby" ονομάστηκε από έναν πολύτιμο λίθο λόγω κάποιου αστείου στο φιλικό κύκλο του Matsumoto σχετικά με το όνομα της γλώσσας προγραμματισμού Perl.
Η έκδοση 1.8 συντηρείται ακόμα και κυκλοφορούν εκδόσεις της (π.χ. έχουν κυκλοφορήσει εκδόσεις της 1.8.7 από τον Απρίλιο του 2008). Η έκδοση αυτή προσφέρει διορθώσεις λαθών αλλά και κάποιες βελτιώσεις στην ίδια τη γλώσσα.
Στην έκδοση 1.9.1 του διερμηνέα (ο κώδικας αποτελεί και τη βάση για την έκδοση 2.0) που κυκλοφόρησε στις 30 Ιανουαρίου 2009, προστέθηκε υποστήριξη για Unicode, ο YARV με νήματα πυρήνα (γνωστά και σαν "native threads") και σημαντική βελτίωση στην ταχύτητα σε σχέση με την έκδοση 1.8.
Όροι άδειας λογισμικού
Ο διερμηνέας της Ruby και οι βιβλιοθήκες κυκλοφορούν με διπλές άδειες ελεύθερου λογισμικού και ανοιχτού κώδικα, την GPL και την Αδεια της Ruby (Ruby License ).
Λειτουργικά συστήματα
Η υλοποίηση Ruby MRI είναι διαθέσιμη για τα εξής λειτουργικά συστήματα: Η παραπάνω λίστα είναι ενδεικτική.
Κριτική
Κάποιοι περιορισμοί που συχνά αναφέρονται είναι:
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Ruby
Queens of the Stone Age
Οι Queens of the Stone Age (συντομογραφία: QOTSA) είναι ένα αμερικανικό ροκ συγκρότημα που δημιουργήθηκε το 1996 στο Σιάτλ της Ουάσινγκτον. Το συγκρότημα ιδρύθηκε από τον τραγουδιστή και κιθαρίστα Τζος Χόουμ, ο οποίος παρέμεινε το μόνο σταθερό μέλος στις πολλές αλλαγές σύνθεσης του συγκροτήματος. Από το 2013, το συγκρότημα απαρτίζουν οι Τζος Χόουμ, Τρόι βαν Λίυβέν (κιθάρα, lap steel κιθάρα, πλήκτρα, κρουστά, δεύτερα φωνητικά), Μίχαελ Σούμαν (μπάσο, πλήκτρα, δεύτερα φωνητικά), Ντιν Φερτίτα (πλήκτρα, κιθάρα, κρουστά, δεύτερα φωνητικά ), και Τζον Τέοντορ (τύμπανα, κρουστά). Το συγκρότημα συνεργάζεται, επίσης, μόνιμα με ποικίλους μουσικούς. Οι Queens of the Stone Age είναι γνωστοί για τα μπλουζ, Krautrock και ηλεκτρονικά στοιχεία που προσδίδουν στα riff και στο ρυθμικό hard rock ύφος της μουσικής τους, σε συνδυασμό με τα ιδιαίτερα φωνητικά φαλτσέτα και τις ανορθόδοξες κλίμακες κιθάρας του Τζος Χόουμ.
Το συγκρότημα δημιουργήθηκε ύστερα από τη διάλυση του προηγούμενου συγκροτήματος του Χόουμ, των Kyuss, και προήλθε από την εξάπλωση της μουσικής σκηνής του Palm Desert. Το ντεμπούτο άλμπουμ τους, φέρει τίτλο ομώνυμο του συγκροτήματος και ηχογραφήθηκε με τη συμμετοχή των πρώην μελών των Kyuss, Αλφρέντο Ερνάντες στα ντραμς και Τζος Χόουμ, ο οποίος έπαιξε όλα τα υπόλοιπα μουσικά όργανα. Ο μπασίστας των Kyuss, Νικ Ολιβέρι, εντάχθηκε στο συγκρότημα για την πρωοθητική περιοδεία του άλμπουμ και έγινε ο συν-επικεφαλής τραγουδιστής του συγκροτήματος, δίπλα στον Χόουμ. Το δεύτερο στούντιο άλμπουμ του συγκροτήματος, Rated R, όπου συμμετείχε και ο Μαρκ Λάνεγκαν ως τραγουδιστής, κυκλοφόρησε από την Interscope Records. Θεωρήθηκε εμπορικά και κριτικά επιτυχημένο, και εμπεριείχε το πρώτο σινγκλ τους, το " The Lost Art of Keeping a Secret". Το τρίτο στούντιο άλμπουμ του συγκροτήματος, Songs for the Deaf, κυκλοφόρησε το 2002 και επέφερε στο συγκρότημα παγκόσμια αναγνώριση και περαιτέρω εμπορική επιτυχία, ενώ στην δημιουργία του συμμετείχαν και ο Ντέιβ Γκρολ των Nirvana στα ντραμς, ο Αλαίν Γιοχάννες και η Νατάσα Σνάιντερ.
Μετά την αποχώρηση του Ολιβέρι το 2004 και του Λάνεγκαν το 2005, ο Χόουμ έγινε ο μοναδικός τραγουδιστής του συγκροτήματος, με τον πολυοργανίστα Τρόι βαν Λίυβέν και τον ντράμερ Τζόι Καστίγιο να συνεργάζονται για τη δημιουργία των άλμπουμ Lullabies to Paralyze το 2005 και στο Era Vulgaris, το 2007, όπου πειραματίζονται με πιο ηλεκτρονικό ήχο. Μετά από αρκετά χρόνια αδράνειας, το 2013, το συγκρότημα υπέγραψε με την ανεξάρτητη δισκογραφική εταιρεία Matador Records και κυκλοφόρησε τρία άλμπουμ σε διάστημα δέκα ετών· πρόκειται για τα ...Like Clockwork (2013), Villains (2017) και In Times New Roman... (2023). Αυτά τα τρία άλμπουμ επέφεραν περαιτέρω αναγνώριση από τους κριτικούς και μεγάλη εμπορική επιτυχία για το συγκρότημα, με το . . . Like Clockwork να γίνεται το πρώτο τους νούμερο ένα άλμπουμ στις ΗΠΑ.
Το συγκρότημα έχει υπάρξει υποψήφιο επτά φορές στα βραβεία Grammy: τέσσερις φορές για την καλύτερη hard rock ερμηνεία, δύο φορές για το καλύτερο rock άλμπουμ και μία φορά για την καλύτερη rock ερμηνεία.
Στην Ελλάδα εμφανίστηκαν ζωντανά συνολικά τρεις φορές· στις 15 Ιουλίου 1999, στα πλαίσια Φεστιβάλ Rockwave, έπαιξαν στο Εθνικό Αθλητικό Κέντρο στον Αγ. Κοσμά Αττικής και το 2005, μαζί με τους Eagles of Death Metal, έδωσαν δύο συναυλίες στην Αθήνα (Γήπεδο Beach Volley Ολυμπιακών Εγκαταστάσεων Φαλήρου) και στη Θεσσαλονίκη (Μονή Λαζαριστών) στις 15 και 14 Ιουνίου, αντίστοιχα.
Σχηματισμός και ντεμπούτο άλμπουμ (1996–1999)
Το 1995, μετά τη διάλυση της προηγούμενης μπάντας του, Kyuss, ο Τζος Χόουμ συμμετείχε για σύντομο χρονικό διάστημα, στο συγκρότημα Screaming Trees ως περιοδεύων κιθαρίστας, πριν αποφασίσει να σχηματίσει ένα νέο συγκρότημα, τους Gamma Ray. Το 1996, οι Gamma Ray κυκλοφόρησαν έναν ομώνυμο EP δίσκο, με τα τραγούδια "Born to Hula" και "If Only Everything" (το οποίο αργότερα θα εμφανιστεί στο ομώνυμο ντεμπούτο τους ως "If Only"). Στο EP συμμετείχαν ο Ματ Κάμερον των Soundgarden και Pearl Jam, ο Βαν Κόννερ από τους Screaming Trees και ο ντράμερ Βίκτορ Ιντρίτσο.
Το 1997, οι Gamma Ray άλλαξαν το όνομά τους το, όταν το ομώνυμο γερμανικό power metal συγκρότημα, Gamma Ray, απείλησε με μήνυση. Το όνομα "Queens of the Stone Age" προήλθε από ένα παρατσούκλι που δόθηκε στο συγκρότημα Kyuss από τον παραγωγό τους Κρις Γκος.
Το πρώτο τραγούδι που κυκλοφόρησαν με το όνομα Queens of the Stone Age ήταν το "18 A.D.", στο συλλογικό άλμπουμ ''Burn One Up! Music for Stoners,'' όπου συμμετείχαν τα μέλη του ολλανδικού stoner rock συγκροτήματος Beaver. Η πρώτη ζωντανή εμφάνιση του συγκροτήματος πραγματοποιήθηκε στις 20 Νοεμβρίου 1997, στο OK Hotel στο Σιάτλ της Ουάσιγκτον, με τον Κάμερον στα ντραμς, τον Μάικ Τζόνσον του συγκροτήματος Dinosaur Jr. στο μπάσο και τον Τζον Μακμπάιν από τους Monster Magnet στην κιθάρα. Τον Δεκέμβριο του ίδιου έτους, το συγκρότημα κυκλοφόρησε ένα ξεχωριστό EP, το Kyuss/Queens of the Stone Age, όπου συμπεριλήφθηκαν τρία τραγούδια από τις ηχογραφήσεις των Gamma Ray, καθώς και τρία τραγούδια των Kyuss, που ηχογραφήθηκαν το 1995 πριν από τη διάλυσή τους.
Οι Queens of the Stone Age κυκλοφόρησαν το ομώνυμο ντεμπούτο άλμπουμ τους το 1998 με τη δισκογραφική Loosegroove Records των Στόουν Γκόσαρντ και Ρίγκαν Χαγκάρ και σε βινύλιο από την Man's Ruin Records. Ο Χόουμ έπαιξε κιθάρα και μπάσο στο άλμπουμ (το τελευταίο αποδίδεται στο επινοημένο alter-ego του Χόουμ, Carlo Von Sexron), ο Αλφρέντο Ερνάντες στα ντραμς και πολλές άλλες συνεισφορές των Κρις Γκος και Χατς. Ο Χόουμ φέρεται να ζήτησε από τον τραγουδιστή των Screaming Trees, Μαρκ Λάνεγκαν, να συμμετάσχει στον δίσκο, αλλά αυτός δεν τα κατάφερε λόγω άλλων υποχρεώσεων.
Rated R (2000–2001)
Το άλμπουμ Rated R κυκλοφόρησε το 2000 με τη συμμετοχή πολλών μουσικών, εξοικειωμένων με το έργο των Χόυμ και Ολιβέρι και του μουσικού είδους· μεταξύ άλλων, συμμετείχαν οι ντράμερ Νικ Λουσέρο και Τζιν Τράουτμαν, οι κιθαρίστες Ντέιβ Κάτσινγκ, Μπρέντον Μακνίκολ και ο Κρις Γκος, ενώ συνέβαλαν ακόμη και οι Judas Priest, καθώς ο τραγουδιστής τους, Ρομπ Χάλφορντ, που ηχογραφούσε στην διπλανή αίθουσα, έκανε μία guest εμφάνιση/ερμηνεία στο τραγούδι " Feel Good Hit of the Summer." εναλλ.=|αριστερά|μικρογραφία| [[Τζος Χόουμ|Ο Τζος Χομ τον Αύγουστο του 2003]] Το άλμπουμ απέσπασε θετικές κριτικές και έλαβε πολύ περισσότερη προσοχή από το ντεμπούτο άλμπουμ του συγκροτήματος, παρά το γεγονός ότι οι στίχοι του "Feel Good Hit of the Summer" θεωρήθηκαν, από την εταιρεία λιανικής Walmart, ότι προωθούσαν τη χρήση ναρκωτικών, με αποτέλεσμα ο δίσκος, παραλίγο, να αποσυρθεί από τα ράφια των καταστημάτων. Η επιτυχία του δίσκου εξασφάλισε, επίσης, στο συγκρότημα, την ευκαιρία να ανοίξουν συναυλίες των The Smashing Pumpkins, Foo Fighters, Hole και μια θέση στο Ozzfest το 2000.
Κατά τη διάρκεια του φεστιβάλ Rock in Rio, το 2001, ο μπασίστας Νικ Ολιβέρι συνελήφθη, καθώς εμφανίστηκε γυμνός στη σκηνή, με μόνο την κιθάρα του να καλύπτει τα γεννητικά του όργανα. Ο Ολιβέρι ζήτησε συγγνώμη από τις αρχές, υποστηρίζοντας ότι δεν γνώριζε πως η πράξη αυτή θεωρείται έγκλημα στη Βραζιλία.
Μετά τη συμμετοχή του στο άλμπουμ Rated R, ο πρώην τραγουδιστής των Screaming Trees, Μαρκ Λάνεγκαν, εντάχθηκε στο συγκρότημα ως μόνιμο μέλος και παρέμεινε μέχρι και τις αρχές του 2005. Προς το τέλος της προωθητικής περιοδείας για το Rated R, η εμφάνιση του συγκροτήματος στο φεστιβάλ Rock am Ring το 2001 στη Γερμανία ήταν, σύμφωνα με τον Χόουμ, «η χειρότερη παράσταση που έχουμε παίξει ποτέ και ήταν μπροστά σε 40.000 κόσμο». Τα μέλη του συγκροτήματος αποφάσισαν να κάνουν τατουάζ με την ώρα έναρξης της παράστασης, «Freitag 4:15».